Ministru kabineta rīkojuma projekta

„**Par valsts nekustamā īpašuma Vikingu ielā 10A, Jūrmalā, nodošanu Ekonomikas ministrijas valdījumā”** sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta mērķis ir nodot nekustamo īpašumu Vikingu ielā 10A, Jūrmalā, kas ierakstīts zemesgrāmatā uz valsts vārda Finanšu ministrijas personā, Ekonomikas ministrijas valdījumā, tā kā uz nekustamā īpašuma sastāvā esošās zemes vienības atrodas akciju sabiedrības “Latvenergo” īpašumā esošs energoapgādes objekts. **Ministru kabineta rīkojuma projekts stāsies spēkā tā parakstīšanas brīdī.** |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likuma "Par valsts un pašvaldību zemes īpašuma tiesībām un to nostiprināšanu zemesgrāmatās" 8.panta 4.1 daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izstrādātais rīkojuma projekts paredz nodot Ekonomikas ministrijas valdījumā nekustamo īpašumu (nekustamā īpašuma kadastra Nr. 1300 004 0171) – zemes vienību (zemes vienības kadastra apzīmējums 1300 004 0168) 234 m2 platībā – Vikingu ielā 10A, Jūrmalā, kas ierakstīts Rīgas rajona tiesas Zemesgrāmatu nodaļas Jūrmalas pilsētas zemesgrāmatas nodalījumā Nr.100000582261 uz valsts vārda Finanšu ministrijas personā, lēmuma datums: 01.10.2018.  Nekustamais īpašums izveidots valsts nekustamā īpašuma (nekustamā īpašuma kadastra Nr.1300 004 7804) Vikingu ielā 10, Jūrmalā, sadales rezultātā, nodalot no tā sastāvā esošās zemes vienības (zemes vienības kadastra apzīmējums 1300 004 7804) zemes vienības daļu, kas nepieciešama akciju sabiedrībai “Latvenergo” piederošas būves uzturēšanai.  Zemes vienības lietošanas mērķis: 1201 – Ar maģistrālajām elektropārvades un sakaru līnijām un maģistrālajiem naftas, naftas produktu, ķīmisko produktu, gāzes un ūdens cauruļvadiem saistīto būvju, ūdens ņemšanas un notekūdeņu attīrīšanas būvju apbūve, 0,0234 ha platībā.  Saskaņā ar informāciju no Nekustamā īpašuma valsts kadastra informācijas sistēmas (turpmāk – NĪVKIS) nekustamā īpašuma kadastrālā vērtība uz 2018.gada 28.jūniju – 91 *euro*.  Atbilstoši NĪVKIS datiem valsts nekustamajam īpašumam ir reģistrēti šādi apgrūtinājumi:   * Baltijas jūras un Rīgas jūras līča ierobežotas saimnieciskās darbības joslas teritorija, 0,0234 ha; * zemes īpašniekam nepiederoša būve vai būves daļa, 0,0069 ha; * ekspluatācijas aizsargjoslas teritorija gar elektrisko tīklu kabeļu līniju, 0,0155 ha; * ekspluatācijas aizsargjoslas teritorija gar ielu vai ceļu - sarkanā līnija, 0,0015 ha; * ekspluatācijas aizsargjoslas teritorija ap elektrisko tīklu transformatoru apakšstaciju, 0,0040 ha; * ekspluatācijas aizsargjoslas teritorija ap elektrisko tīklu sadales iekārtu, 0,0009 ha; * ekspluatācijas aizsargjoslas teritorija gar pazemes elektronisko sakaru tīklu līniju un kabeļu kanalizāciju, 0,0029 ha.   Uz nekustamā īpašuma Vikingu ielā 10A, Jūrmalā, sastāvā esošas zemes vienības atrodas būve – transformatora apakšstacija (būves kadastra apzīmējums 1300 004 7804 022), kas ietilpst nekustamā īpašuma (nekustamā īpašuma kadastra Nr.1300 504 0002) Vikingu ielā 10A, Jūrmalā, sastāvā. Īpašuma tiesības uz būvju nekustamo īpašumu nostiprinātas akciju sabiedrībai “Latvenergo” Rīgas rajona tiesas Zemesgrāmatu nodaļas Jūrmalas pilsētas zemesgrāmatas nodalījumā Nr.100000454799, lēmuma datums: 04.03.2009.  Minētās būves uzturēšanai un apsaimniekošanai 2017.gada 28.jūlijā starp valsts akciju sabiedrību “Valsts nekustamie īpašumi” kā iznomātāju, akciju sabiedrību “Latvenergo” kā nomnieku un akciju sabiedrību “Sadales tīkls” tika noslēgts apbūvēta zemesgabala Vikingu ielā 10, Jūrmalā, daļas nomas līgums Nr.3/2-2-17-39/1791 (turpmāk - Nomas līgums). Ņemot vērā to, ka pēc Nomas līguma noslēgšanas ir veikta nekustamā īpašuma Vikingu ielā 10, Jūrmalā, sadale, tiks veiktas nepieciešamās darbības noslēgtā Nomas līguma precizēšanai atbilstoši faktiskajai situācijai, lai akciju sabiedrībai “Latvenergo” nodotu lietošanā nodalīto zemes vienību 234 m2 platībā (zemes vienības kadastra apzīmējums 1300 004 0168) – Vikingu ielā 10A, Jūrmalā, tai piederošās būves uzturēšanai un apsaimniekošanai.  Ar 2018.gada 17.oktobra vēstuli Nr.01VD00-17/3262 akciju sabiedrība “Latvenergo” informējusi valsts akciju sabiedrību “Valsts nekustamie īpašumi” par veikto nekustamā īpašuma Vikingu ielā 10, Jūrmalā, sadali un lūgusi nodalīto zemes vienību (zemes vienības kadastra apzīmējums 1300 004 0168) Vikingu ielā 10A, Jūrmalā, kas ietilpst nekustamā īpašuma (nekustamā īpašuma kadastra Nr.1300 004 0171) sastāvā nodot Ekonomikas ministrijas valdījumā.  Atbilstoši Publiskas personas mantas atsavināšanas likuma 44.panta ceturtajā un piektajā daļā ietvertajam regulējumam publiskai personai piederošu zemesgabalu, uz kura atrodas citai personai (kopīpašniekiem) piederošas ēkas (būves), var pārdot tikai zemesgrāmatā ierakstītas ēkas (būves) īpašniekam (visiem kopīpašniekiem proporcionāli viņu kopīpašuma daļām). Ja minētā persona savas pirmpirkuma tiesības uz apbūvētu zemesgabalu nevar izmantot vai neizmanto, tai ir zemes nomas tiesības uz šo zemesgabalu un pienākums maksāt nomas maksu par to. Minētais zemesgabals netiek atsavināts citām personām, izņemot gadījumu, kad publiska persona apbūvētu zemesgabalu nodod bez atlīdzības citai publiskai personai valsts pārvaldes funkciju veikšanai.  Saskaņā ar likuma “Par valsts un pašvaldību zemes īpašuma tiesībām un to nostiprināšanu zemesgrāmatā” 8.panta 4.1 daļā noteikto, uz valsts vārda Ekonomikas ministrijas personā zemesgrāmatās tiek ierakstīta valstij piederošā un piekrītošā zeme, uz kuras atrodas akciju sabiedrības “Latvenergo” īpašumā vai valdījumā esošie energoapgādes objekti un kura ir nepieciešama valsts komercdarbības veikšanai.  Ievērojot minēto, valsts akciju sabiedrības “Valsts nekustamie īpašumi” Īpašumu izvērtēšanas komisija 2018.gada 1.novembra sēdē nolēmusi (Prot.Nr.IZKP-18/46, 2.1.apakšpunkts) konceptuāli atbalstīt nekustamā īpašuma (nekustamā īpašuma kadastra Nr.1300 004 0171) Vikingu ielā 10A, Jūrmalā, nodošanu Ekonomikas ministrijas valdījumā un sagatavot un virzīt attiecīgu Ministru kabineta rīkojuma projektu.  Pēc rīkojuma projekta pieņemšanas un nekustamā īpašuma Vikingu ielā 10A, Jūrmalā, īpašuma tiesību nostiprināšanas zemesgrāmatā uz valsts vārda Ekonomikas ministrijas personā, mainīsies tikai tā valdītājs, īpašnieks aizvien būs valsts. Ievērojot Publiskas personas mantas atsavināšanas likuma 44.panta ceturtās un piektās daļas regulējumu, valstij kā zemes īpašniecei ar būves īpašnieku – akciju sabiedrību “Latvenergo” turpināmas zemes nomas attiecības.  Ekonomikas ministrija, kuras valdījumā atradīsies valsts nekustamais īpašums, lems par tālāko rīcību ar tās valdījumā pārņemto nekustamo īpašumu.  Rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, VAS “Valsts nekustamie īpašumi”. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Finanšu ministrija (VAS “Valsts nekustamie īpašumi”), Ekonomikas ministrija, AS “Latvenergo”. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekta tiesiskais regulējums tautsaimniecību kā valsts saimniecības nozari neietekmē un administratīvo slogu nemaina. |
| 3. | Administratīvo izmaksu monetārs novērtējums | Rīkojuma projekta tiesiskais regulējums administratīvo slogu neietekmē. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2019. gads** | | Turpmākie trīs gadi (*euro*) | | |
| **2020.** | **2021.** | **2022.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2019.gadu | izmaiņas, salīdzinot ar kārtējo 2019.gadu | izmaiņas, salīdzinot ar kārtējo 2019.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | | | | |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | | | | |
| 1.2. valsts speciālais budžets | 0 | | | | |
| 1.3. pašvaldību budžets | 0 | | | | |
| 2. Budžeta izdevumi: | 0 | | | | |
| 2.1. valsts pamatbudžets | 0 | | | | |
| 2.2. valsts speciālais budžets | 0 | | | | |
| 2.3. pašvaldību budžets | 0 | | | | |
| 3. Finansiālā ietekme: | 0 | | | | |
| 3.1. valsts pamatbudžets | 0 | | | | |
| 3.2. speciālais budžets | 0 | | | | |
| 3.3. pašvaldību budžets | 0 | | | | |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar “+” zīmi) | X | 0 | | | |
| 5. Precizēta finansiālā ietekme: | X | 0 | | | |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 0 | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar | | | | |
| 8. Cita informācija | Ar nekustamā īpašuma valdītāja maiņu saistītie izdevumi tiks segti no Ekonomikas ministrijas līdzekļiem. | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā - sadaļā Tiesību aktu projekti. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija, VAS “Valsts nekustamie īpašumi”, Ekonomikas ministrija, AS “Latvenergo”. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Finanšu ministre D. Reizniece-Ozola

Rozenberga 67024608

Liga.Rozenberga@vni.lv